projecte-aina/dolly3k_ca huggingface dataset:
Pregunta: Per què els camells poden sobreviure tant de temps sense aigua?
Resposta: Els camells fan servir el greix de les gepes per mantenir-se plens d’energia i completament hidratats durant llargs períodes de temps.
Pregunta: Per què els mòbils són dolents per als éssers humans?
Resposta: Sempre estem enganxats al mòbil i això no és bo.
Pregunta: Com puc començar a córrer?
Resposta: Procura tenir un calçat i roba còmodes per córrer. Comença fixant-te un objectiu assolible com una cursa de 5 km. Si no has corregut mai, comença caminant i ves avançant de mica en mica cap a un pas més ràpid i un trot lleuger amb un objectiu inicial de 15-30 minuts. Augmenta lentament el temps i la distància de carrera a mesura que millori la teva forma física. Una de les coses més importants és fer uns estiraments suaus i de relaxació en acabar. Escolta sempre el teu cos i fes dies de descans quan calgui per no lesionar-te.
Pregunta: Hi ha algun alçacortines únic que pugui fer un mateix?
Resposta: Pots fer servir moltes coses per fer un alçacortines. Per exemple, una cadena, un cercle i una agulla, una corda de jute, una corda de boles de fusta, un collaret o un braçalet, un pom de porta, un cinturó de cuir, una corda de macramé o una tira de flors artificials.
Pregunta: Què passa quan es pon el sol?
Resposta: Quan el sol es pon, comença el vespre.
Pregunta: Què és un verb?
Resposta: Un verb és una paraula d’acció que descriu una activitat. Alguns exemples de verbs són nedar, caminar, anar amb bicicleta, pedalar, patinar sobre rodes o fer paracaigudisme. Tots aquests exemples de paraules simples i combinades estan lligats a una activitat que qualsevol ésser viu pot fer. Per exemple, un gos pot anar amb bicicleta amb un humà que és qui pedala. L’ús del verb no es limita només als humans o a les persones, sinó a tots els éssers vius.
Pregunta: Quins dels objectes següents són útils per al transport: una copa de vi, un llum, un tren, una safata de glaçons, un avió, una bicicleta, una poma i un patinet.
Resposta: Els objectes de la llista útils per al transport són el tren, l’avió, la bicicleta i el patinet.
Pregunta: Em podries fer una llista de característiques que defineixen una bona cafeteria?
Resposta: Aquestes són algunes característiques d’una bona cafeteria:
- Un cafè excel·lent, ja sigui acabat de torrar i de proximitat o adquirit a un torrador de qualitat.
- Molinets de cafè d’alta gamma, cafeteres i una cafetera exprés de gran qualitat i baristes ben formats.
- Disponibilitat de diferents opcions de torrefacció del cafè (per exemple, torrat mitjà o torrat fosc) i mètodes d’elaboració (com cafè per degoteig i de filtre).
- Disponibilitat d’una àmplia varietat de menjars típics de cafeteria, com ara pastes i croissants, per acompanyar el cafè.
- Seients amplis, amb endolls disponibles a la majoria dels seients.
Pregunta: Els lliris són segurs per als gats?
Resposta: No, els lliris són tòxics per als gats si els consumeixen i no s’han de tenir en una llar amb gats.
Pregunta: Pensa en algunes normes familiars per fomentar una bona relació entre els membres de la família.
Resposta: Parlar amb amabilitat.
Ser agraït.
Pensar en els altres abans que en un mateix.
Treballar de valent.
Ser sincer.
Donar les gràcies.
Mantenir les promeses.
Triar ser feliç.
Dir sempre "T’estimo".
Ser amable.
Animar-se els uns als altres.
Pregunta: Què és l’aire enriquit i per què els bussejadors l’haurien de fer servir?
Resposta: L’aire enriquit, també conegut com a nítrox, és un tipus d’aire amb més d’un 21 % d’oxigen. El 21 % d’oxigen és l’aire normal que respirem a la Terra. L'avantatge principal d’utilitzar aire enriquit és allargar el temps d’immersió del bussejador i reduir la necessitat de forçar el límit de no descompressió. Aquest avantatge és molt útil en el busseig en zones profundes. 
Per exemple, a 24 metres de profunditat, l’aire normal pot durar uns 30 minuts, mentre que l’aire enriquit amb un 32 % d’oxigen pot durar 45 minuts i amb un 36 % pot durar 55 minuts.
Tot i que l’aire enriquit és molt beneficiós per allargar el temps d’immersió, cal que els bussejadors s’entrenin per utilitzar-lo abans de bussejar amb aire enriquit.
Pregunta: Què pesa més, l’aigua freda o l’aigua calenta?
Resposta: L’aigua freda pesa més que l’aigua calenta.
Pregunta: Escriu un paràgraf breu sobre per què no s’hauria de tenir al mateix temps un gat i un ocell com a mascotes.
Resposta: Tenir un ocell i un gat de mascotes a la vegada no és una bona idea, perquè el gat intentarà caçar l’ocell, ja que els ocells són una presa natural dels gats. Aquest instint de caça és del tot normal i no és just entrenar el gat perquè intenti no atacar els ocells, ja que només forma part de la seva naturalesa. Tanmateix, deixar que un gat caci el teu ocell de companyia tampoc no és humà, ja que serà molt estressant per a l’ocell i, a més, podria acabar ferit. Els ocells més grans tampoc són una bona idea, ja que l’ocell podria ferir el gat si el gat intenta atacar-lo. En general, no és una bona idea tenir gats i ocells alhora, ja que normalment no conviuen bé, i qui vulgui tenir mascotes hauria de triar només una d’aquestes espècies.
Pregunta: La bellesa és objectiva o subjectiva?
Resposta: Les opinions sobre aquesta qüestió varien d’una persona a l’altra. 
Estadísticament, hi ha un patró de preferència clarament reconeixible sobre el que la gent descriuria com a bonic. Un exemple evident d’aquest fenomen és un estàndard de bellesa per a dones i homes. La societat sembla estar d’acord en quines característiques, tant físiques com internes, poden fer bonica a una persona. L’estàndard de bellesa també es projecta més enllà dels humans, a les races d’animals, per exemple, als concursos de gats. 
Sembla que hi ha un vincle entre la bellesa i el que s’assembla a la perfecció. Per exemple, una rosa amb molts pètals i sense esquinçaments ni rascades es considera generalment més bonica que una amb menys pètals que estiguin visiblement danyats. 
Tanmateix, la qüestió de la perfecció també planteja un problema, ja que és difícil i potser impossible definir la perfecció. Bellesa no implica necessàriament perfecció. Per exemple, estadísticament es considera que els ulls grans són més atractius, però des del punt de vista biològic no presenten cap mena de superioritat pel que fa als ulls petits. Per tant, tant la bellesa com la perfecció depenen de la perspectiva o el propòsit amb què s’observa un objecte.

A més, també s’ha de tenir en compte el canvi clar en la percepció que hi ha hagut al llarg dels segles i les cultures sobre el que es considera bonic. Per exemple, les tendències en la moda i els estils d’art canvien constantment. A més, la diversitat d’opinions suggereix que no hi ha res que tothom consideri bonic, de manera que, fins i tot si la majoria considera bonic un objecte o una cosa en particular, la seva bellesa encara és subjectiva perquè es basa en una preferència en constant canvi en lloc de la veritat objectiva.
Pregunta: Per què les bosses de patates fregides caduquen quan s’obren?
Resposta: Les bosses de patates fregides estan plenes de nitrogen! Molts consumidors pensen que les empreses de patates fregides ens estafen omplint tres quartes parts de la bossa amb aire, però en realitat és nitrogen per mantenir-les cruixents. És per això que un cop s’obre la bossa, les patates s’han de menjar com més aviat millor. O sigui que ja tens un motiu per acabar-te tota la bossa de patates fregides de cop sense sentir-te culpable.
Pregunta: Classifica cadascun dels colors següents com a color primari o secundari.
Resposta: Blau, groc, verd, vermell, lila, taronja.
Pregunta: Quin és el futur de l’ésser humà?
Resposta: És una pregunta molt complexa. Podria haver-hi dues opcions. Una és que l’ésser humà desapareixeria exactament com els dinosaures. Una altra és que l’ésser humà esdevindria una espècie de déu. Quant a la primera opció, la causa podria deure’s a diverses situacions, per exemple, una guerra nuclear com la Tercera Guerra Mundial o un canvi climàtic exagerat. Pel que fa a la segona, tindríem prou producció energètica, tots els càncers es podrien curar, els robots amb intel·ligència artificial ho podrien fer tot i la vida humana seria il·limitada.
Pregunta: Quins tipus de punts de brodat hi ha per escriure lletres?
Resposta: Alguns punts de brodat que es poden fer servir per brodar lletres són el repunt, el punt dividit, el punt herba, el punt de cadeneta, el punt lineal i el lligat setí.
Pregunta: Què és un estel?
Resposta: L’estel és una joguina que es pot comprar en uns grans magatzems o en una botiga especialitzada. És un giny molt lleuger en l’aire que va lligat a una corda i es pot fer volar aprofitant els corrents de vent. L’estel té uns bastidors que reaccionen contra l’aire i fan que es pugui enlairar i volar. Pots fer volar un estel en un parc o en una zona oberta, però procura que no hi hagi línies elèctriques a prop.
Pregunta: Classifica cadascuna de les peces de material següents segons l’esport en el qual s’utilitzen, sigui bàsquet, futbol o rugbi: canyelleres, màniga de tir, banderó de penalització, banderó de córner, tee de xut i guants de porter.
Resposta: La classificació és aquesta:
-futbol: guants de porter, banderó de córner.
-bàsquet: màniga de tir.
-rugbi: banderó de penalització, tee de xut.
Pregunta: De quina bona manera ens podem moure sense cotxe?
Resposta: Si vius en una ciutat, pots fer servir el transport públic, com els autobusos i els trens. També pots anar a peu, fer servir la bicicleta o un patinet elèctric per moure't.
Pregunta: Doneu-me idees per aconseguir millorar la feina del meu cap.
Resposta: 1. Sigues sincer.
2. Comunica’t.
3. Entén els objectius.
4. Mantingues la tranquil·litat.
5. Sigues resolutiu.
6. Sigues positiu.
7. Comparteix els teus coneixements.
8. Sigues sol·lícit.
9. Posa en pràctica el reforç positiu.
10. Tingues un bon rendiment.
Pregunta: Si juguéssim a un joc en el qual haguéssim d’identificar coses que hi pot haver dins d’una casa, quines d’aquestes indicaríem: cotxe, cadira, taula, parc, núvol i microones.
Resposta: Dins d’una casa hi pot haver una cadira, una taula i un microones. Els cotxes, els núvols i els parcs els trobem fora de les cases.
Pregunta: Classifica les cerveses següents segons si són de color fosc o de color clar: Porter, Pilsner, Stout, Amber i Lager. 
Resposta: Cerveses de color fosc: Porter, Stout, Amber.
Cerveses de color clar: Pilsner, Lager.
Pregunta: Si us plau, descriu què és l’oli i dona'm una llista de les aplicacions que té. 
Resposta: L’oli és una substància química que es compon principalment d’hidrocarburs i pot ser d’origen animal, vegetal o petroquímic. L’oli s’utilitza en una àmplia gamma d’aplicacions i és essencial per al dia a dia de les persones. Aquestes aplicacions són:
Cuina: Els olis vegetals i animals comestibles s’utilitzen per a diverses finalitats a l'hora de cuinar i adobar aliments.
Cosmètica: La majoria dels sabons facials, locions i productes per a la cura dels cabells contenen molècules que provenen d’olis minerals i vegetals.
Combustible: El petroli cru es refina i es converteix en dièsel, gasolina o combustible per a aeronaus per poder posar en funcionament cotxes, camions i avions.
Calefacció: L’oli petroquímic s’utilitza per a la calefacció.
Pintura: L’oli s’utilitza com a base per a les pintures.
Lubrificació: Els olis s’utilitzen en diversos àmbits de l’enginyeria, perquè no s'adhereixen fàcilment a altres substàncies i això els fa útils com a lubricants.
Religió: L’oli s’ha utilitzat al llarg de la història amb finalitats religioses. Sovint es considera un agent purificador espiritual i s’utilitza per ungir. 
Salut: Els olis contenen molts greixos i propietats medicinals; per exemple, l’oli de peix conté l’àcid gras omega-3 que prevé la inflamació i redueix el greix al corrent sanguini.
Pregunta: Quants coneixements de teoria musical calen per compondre música?
Resposta: Tècnicament parlant, «cal» molt poc coneixement de teoria musical per compondre música. La teoria de la música és, essencialment, tot allò que els músics han après al llarg de diversos centenars d’anys sobre com escriure música que sigui interessant i soni bé. En altres paraules, la teoria musical és per ajudar-nos i no pas per limitar-nos.

Quan aprens teoria musical, el que passa sovint és que amplies la comprensió més genèrica de la música, la qual cosa pot ser un fonament molt útil. Com més teoria musical sàpigues, més fàcilment seràs capaç de distingir entre les idees bones i les no tan bones. Has de conèixer les regles per poder infringir-les. Has de poder escriure fent servir el llibre abans de poder-te’n desprendre. Si no, corres el risc d’escriure música que no és pas tan enginyosa com et penses; que prova de ser atrevida i experimental, però que acaba sent avorrida i banal. I, francament, no entenc quin mèrit té ignorar tota la feina que han fet durant segles els músics per saber com funciona la música. Dedicar el temps a aprendre i entendre-ho, en definitiva, serveix per ajudar-te a ser un músic i un compositor millor.

Per tant, aquesta és la meva resposta. Aprèn com a mínim tanta teoria com calgui per entendre les regles que vols infringir.
Pregunta: Classifica cadascun dels instruments següents segons siguin de corda o de teclat: guitarra, violí, piano, harmònium, violoncel, acordió i banjo. 
Resposta: guitarra - corda 
violí - corda 
piano - teclat 
harmònium - teclat 
violoncel - corda 
acordió - teclat 
banjo - corda
Pregunta: Quins són els ingredients habituals d’un esmorzar anglès complet?
Resposta: Cansalada, ous, salsitxes, fesols, pa torrat, bolets i tomàquets. Algunes persones també hi posen botifarra de sang i patates fregides tallades en juliana.
Pregunta: Com s’utilitza un cotxe amb canvi de marxes manual?
Resposta: Mitjançant una combinació d’una palanca de canvi de marxes i tres pedals: gas, fre i embragatge. Per començar, pressiona el pedal de l’embragatge amb un peu i el fre amb l’altre peu, i després engega el motor del cotxe. Es recomana col·locar la palanca en punt mort immediatament després d’engegar el cotxe i abans de sortir. Per canviar entre una de les marxes assignades, normalment marcades com a 1, 2, 3, 4, 5, N (per a punt mort) i R (per a marxa enrere), prem l’embragatge fins al fons i mou la palanca del canvi de marxes a la posició desitjada. Un cop el cotxe estigui engegat i estiguis en punt mort, si vols avançar prem el pedal de l’embragatge fins al fons i, mantenint-lo premut, mou la palanca del canvi de marxes a la posició «1». Deixa anar lentament el pedal de l’embragatge parcialment i, mentre ho fas, comença a prémer lentament el pedal del gas. Després de prémer gradualment cada vegada més el pedal del gas, treu lentament el peu de l’embragatge del tot. Això et posarà en moviment cap endavant i et restringirà al límit de velocitat de la primera marxa. Pots tenir en compte aquest límit mitjançant l’indicador d’RPM (revolucions per minut) del quadre de comandament del cotxe. Normalment, mantindràs les RPM entre 1.500 i 4.000. Si les RPM comencen a disminuir de 1.500-2.000, això és un senyal que has de canviar d’una marxa més alta a una de més baixa (per exemple, de la segona a la primera), i quan les RPM augmenten de 4.000, això indica que has de canviar a una marxa més alta (per exemple, de la segona a la tercera).
Pregunta: Quines eines s'haurien de tenir a casa?
Resposta: Hi ha una eina pensada per a gairebé cadascuna de les tasques o avaries que es poden presentar a casa, però comprar-les totes seria massa car, sobretot si són molt especialitzades per a tasques que es poden donar amb poca freqüència. El millor és tenir un conjunt general d’eines amb una gran varietat d’usos, com ara un martell, un conjunt de tornavisos plans i d’estrella, una cinta mètrica, un nivell, un detector de bigues i una navalla. Un trepant i tornavís d’impacte amb bateria també pot estalviar temps i facilitar el muntatge dels projectes.
Pregunta: Classifica cadascun dels animals següents com a ocell, mamífer, rèptil o insecte: tigre, agró, àguila, caiman, serp, aranya, formiga, gos, gat, rinoceront, blauet, camaleó, vespa i papallona.
Resposta: Mamífer: tigre, rinoceront, gos, gat.
Ocell: agró, blauet, àguila.
Rèptil: serp, caiman, camaleó.
Insecte: aranya, formiga, vespa, papallona.
Pregunta: Què s'ha de portar en una excursió d’un dia?
Resposta: Cal portar aigua, alguna cosa per menjar, crema solar, botes de muntanya, una farmaciola i un telèfon mòbil.
Pregunta: Quina d'aquestes és una espècie de peix: el drac de mar o el dragó barbut?
Resposta: El drac de mar.
Pregunta: Classifica aquests objectes domèstics per categories: llit, sofà, escriptori.
Resposta: Un llit el trobem en un dormitori, un sofà en una sala d'estar, un escriptori en una oficina.
Pregunta: Quina diferència hi ha entre els animals de companyia i els animals de bestiar?
Resposta: Encara que, al cap i a la fi, tots dos són classes d'animals, la diferència principal radica en part en la percepció i, des del punt de vista històric, en la relació que els humans han establert amb determinats animals. Els animals de companyia, com ara gossos, gats, etc., s'utilitzen més per fer companyia que com a aliment. Per contra, el bestiar, com ara vaques, porcs, pollastres, etc., es cria principalment per a l'alimentació, és a dir, per obtenir-ne carn, llet, ous, etc.
Pregunta: Com puc posar un ram de flors fresques en un gerro?
Resposta: Per posar flors fresques en un gerro, segueix aquests passos:
1. Busca un gerro que sigui d'una mida adequada per a les flors. En cas de no tenir-ne cap a mà, també pots fer servir un got d'aigua.
2. Omple el gerro d'aigua fins a aproximadament dos terços. També pots afegir una mica de lleixiu a l'aigua, però tampoc no és necessari.
3. Talla les flors d'una mida perquè càpiguen al gerro. I talla també les puntes de cada flor en diagonal.
4. Arrenca les fulles de les flors. Això farà que la flor creixi millor perquè no haurà de destinar recursos a les fulles. Assegura't de treure totes les fulles cobertes per l'aigua, ja que podrien causar infeccions.
5. Col·loca les flors al gerro i, un cop dins, pots recol·locar-les fins que t'agradi com queden.
6. Posa el gerro en un lloc amb ombra i llestos!
Pregunta: Què fa girar el món?
Resposta: Hi ha qui diu que són els diners els que mouen el món, mentre d'altres diuen que és l'amor. Fins i tot, s'ha suggerit que la música és el combustible que fa girar el món. Però aquestes explicacions es basen en l'espiritualitat i les necessitats humanes. Quant als altres éssers vius, el que fa girar el món és l'afany de supervivència. En realitat, el món va començar a girar sobre si mateix a causa de la manera en què es va formar.
Pregunta: Què és el capital social en finances?
Resposta: El capital social són els diners que els socis (accionistes) inverteixen directament en una empresa.
Pregunta: Fes-me una llista de totes les formes en què un corredor pot avançar una base en el beisbol sense que hi hagi un hit.
Resposta:  - El batedor camina, forçant el corredor a avançar a la base següent.
- El corredor roba una base.
- El llançador bat.
- Hi ha un llançament molt fort que passa de llarg del receptor.
Pregunta: Quines formes estan formades per línies rectes?
Resposta: El quadrat, el pentàgon, el rectangle, el rombe i el triangle són exemples de formes formades únicament per línies rectes.
Pregunta: Tria la paraula que sigui diferent de la resta: hangar, plataforma, moll, parc, parada d'autobús
Resposta: Tots excepte el parc són llocs on es pot esperar un mitjà de transport.
Pregunta: Nomena 10 colors.
Resposta: Fúcsia, magenta, taronja, verd, blau, vermell, groc, marró, aiguamarina, siena.
Pregunta: Com a golfista, com puc corregir el meu slice?
Resposta: Un error habitual que fan els golfistes durant el swing és l'slice, que és el que passa quan la cara del pal no està ben alineada amb la trajectòria del swing. El que sol passar és que en el moment del cop, la cara del pal queda oberta amb relació a l'objectiu (és a dir, apuntant a la dreta si ets destre) i la trajectòria del swing queda tancada en relació amb l'objectiu (és a dir, apuntant a l'esquerra si ets esquerrà). Quan hi ha una gran diferència entre la trajectòria del swing i la cara del pal, el cop generarà un grau molt ampli en el gir lateral de la pilota, i això farà que el vol d’aquesta faci una corba molta llunyana de l'objectiu. Aquí tens algunes formes de solucionar aquest error tan habitual que es comet en el swing:

1. Agafa el pal de golf amb més força. Això significa que la v que es forma entre el polze i l'índex de la mà del darrere apunta cap a l'espatlla posterior i que la mà oposada també agafa el pal més del darrere. Això t'ajudarà a tancar la cara del pal en el moment del cop.
2. Intenta mantenir la cara tancada en el backswing. Un error que cometen molts aficionats és que la cara del pal s'obre massa cap al cel durant el backswing, la qual cosa significa que haurà de girar més al downswing per tal de quadrar-se en el moment de l'impacte. Crear menys rotació en el backswing pot ser-te útil per aconseguir-ho. 
3. Mantén els malucs cap a baix i cap enrere en el moment del downswing. Un error que pot fer que es doni un mal contacte, a més d’un slice, és quan els malucs fan força cap endavant durant el downswing, cosa que fa que el golfista s'aixequi per contrarestar estar massa prop de la pilota, i això tot sovint pot tenir com a resultat una trajectòria de swing per damunt i de fora cap endins. Intenta tirar sempre els malucs cap enrere durant un swing i concentra’t a girar el cos per tal de reduir al mínim qualsevol moviment cap endavant o cap al costat. 

Un slice és un problema molt habitual entre els golfistes, però conèixer-ne les causes i els errors a l'hora de fer el swing que acaben derivant en un slice et pot ajudar a pensar en com millorar-lo.
Pregunta: Quines són algunes maneres de millorar el valor de la teva casa?
Resposta: Hi ha diverses coses que pots fer per fer augmentar el valor de casa teva. En primer lloc, pots centrar-te en el que es coneix com a "un exterior atractiu", és a dir, en fer que l'exterior i els voltants de la casa siguin més bonics. Assegura't que el jardí estigui ben cuidat, arregla les portes o finestres trencades i pinta la façana exterior perquè la casa no es vegi apagada. A l'interior de la casa, els millors llocs per dedicar els esforços són els banys i la cuina. A més, també pots canviar els electrodomèstics i components principals, com ara escalfadors d'aigua, forns o la teulada per tal de fer-ne augmentar-ne el valor. Una altra manera d'augmentar el valor de casa teva és fer-la més gran. Sovint, els preus dels habitatges es calculen en funció de la seva superfície, per la qual cosa afegir noves habitacions o un espai addicional també pot fer augmentar el valor general de la casa.
Pregunta: Quines són bones activitats per a nens de dos anys?
Resposta: Els nens de dos anys acostumen a ser actius, curiosos i sociables. Entre aquelles activitats que poden ser divertides per a aquesta edat trobem: anar al parc, ballar al ritme de la música, llegir un llibre o fer una passejada pel veïnat. Les organitzacions comunitàries locals també acostumen a planificar activitats per a nens petits en llocs com ara biblioteques, escoles o parcs.
Pregunta: Què passa quan acostes objectes inflamables a una font de foc o calor extrema?
Resposta: Els objectes inflamables es poden inflamar si es col·loquen a sobre o a prop d'una font de foc o de calor extrema. Es recomana mantenir els objectes inflamables lluny de fonts de calor.
Pregunta: Tria si aquests objectes serien útils o no perquè un estudiant de secundària els porti a la motxilla. Llibretes, llibre de text, llum d'escriptori, estoig per a llapis, pilota de platja, coixí, ordinador portàtil.
Resposta: Llibretes: útil, llibre de text: útil, llum d'escriptori: no útil, estoig de llapis: útil, pilota de platja: no útil, coixí: no útil, portàtil: útil.
Pregunta: S'haurien de comprar pals de golf nous quan ets principiant?
Resposta: Es recomana tenir uns pals de golf fets a mida. No obstant això, hi ha molts pals de golf de segona mà que pots comprar i que poden ser una gran opció si tot just comences a esbrinar si t’agrada l'esport. També pots plantejar-te l’opció de llogar uns pals al camp de golf on vagis si no et veus preparat per afrontar la despesa de comprar-ne uns de nous o de segona mà.